Here is a page extracted from Wikipedia that may contain CSS, HTML, and a lot of unformatted text.

Title: Euruovėzėjė
Content: „Eurovėzėjės“ dainiu kuonkorsos (, ), trompā teisiuog „Euruovėzėjė“, – kuožnās metās, nu 1956 metu, vīkstontis dainiu kuonkorsos, katramė varžuosė nuorėntiu dalīvautė Euruopas šaliū atstuovā. Konkorsos būn transliounams kėikvėinuo Euruopas valstībie per televėzėje, radėja ė par interneta.

Nors rokounama, ka „Euruovėzėjė“ nepaded ėšgarsietė, bet par ona ėškėla tuokes gropės kāp ABBA (Švedėjė) ė Celine Dion (ėš Kanadas, bet atstuovava Šveicarėjē).

Daba „Euruovėzėjės“ dainiu kuonkorse dalīvau 47 šalīs: Airėjė, Anduora, Armienėjė, Austrėjė, Baltarosėjė, Belgėjė, Bosnėjė ėr Hercuogovėna, Bulgarėjė, Čekėjė (nuo 2007), Danėjė, Estėjė, Graikėjė, Grozėjė, Islandėjė, Ispanėjė, Italėjė, Izraelis, Jongtėnė Karalīstė, Joudkalnėjė (nu 2007), Kėpros, Kruoatėjė, Latvėjė, Lenkėjė, Lietova, Lioksemborgs, Makeduonėjė, Malta, Maroks, Moldavėjė, Monaks, Norvegėjė, Nīderlandā, Portugalėjė, Prancozėjė, Rumunėjė, Rosėjė, Serbėjė (nu 2007), Slovakėjė, Slovėnėjė, Soumėjė, Švedėjė, Šveicarėjė, Torkėjė, Ukraėna, Vengrėjė ė Vuokītėjė.

„Euruovėzėjės“ čempijuonā

Lietovuos dalīvavėms 
Lietova Euruovėzėjuo dalīvaun nu 1994 m., kumet so Ovėdėjaus Vīšniauskė dainės palėka paskotėntuo vėituo ba vėina taška. Lietova viel sodalīvava 1999 metās, kumet Aistė Smėlgevėčiūtė žemaitėškā dainava dainė „Strazdos“ ė gava dvėdešėmta vėita. Tas bova vėinėntelis nutėkėms, kumet Lietova konkursė atstuovaunantė dainė bova atlėikama žemaitėškā. 

Siekmėngiausē Lietova sodalīvava 2006 m., atstuovaunama konkursa labou sosėbūrosės gropės LT United. Anū dainė „We Are The Winners“, katruo nauduotas onglu ė prancūzu rokundas, fėnalė pajiemė šešta vėita. Posfėnalie geriausē iejė Donny Montell so dainė „Love Is Blind“  — tretė vėita, ale fėnalė palėka tėk ketoriuolėkta.

2018 m. Lietova atstovavosė Ieva Zasėmauskaitė so dainė „When we're old“ fėnalė palėka 12–a, nuors lažību bėndruovės vėino meto prognozava 3—4 vėita.

Tēpuogė veizieket 
 Euruovėzėjės šuokiu kuonkorsos